LIETUVOS RESPUBLIKOS SOCIALINĖS APSAUGOS IR DARBO MINISTRAS

Į S A K Y M A S

DĖL DUOMENŲ APIE SAVIVALDYBIŲ TERITORIJOSE GYVENANČIOMS ŠEIMOMS (VIENIEMS GYVENANTIEMS ASMENIMS) SUTEIKTĄ PINIGINĘ SOCIALINĘ PARAMĄ TEIKIMO SOCIALINĖS APSAUGOS IR DARBO MINISTERIJAI

2005 m. vasario 8 d. Nr. A1-39

Vilnius

Vadovaudamasi Lietuvos Respublikos išmokų vaikams įstatymo (Žin., 1994, Nr. 89-1706; 2004, Nr. 88-3208) 15 straipsnio 2 dalimi bei Lietuvos Respublikos Vyriausybės 2003 m. spalio 9 d. nutarimo Nr. 1251 „Dėl įgaliojimų suteikimo įgyvendinant Lietuvos Respublikos piniginės socialinės paramos mažas pajamas gaunančioms šeimoms (vieniems gyvenantiems asmenims) įstatymą“ (Žin., 2003, Nr. 97-4344) 1.1.3 punktu:

1. Tvirtinu pridedamus:

1.1. Savivaldybės teritorijoje gyvenančioms šeimoms (vieniems gyvenantiems asmenims) suteiktos piniginės socialinės paramos ketvirtinės ataskaitos formą;

1.2. Savivaldybės teritorijoje gyvenančioms šeimoms (vieniems gyvenantiems asmenims) suteiktos piniginės socialinės paramos metinės ataskaitos formą;

1.3. Savivaldybės teritorijoje gyvenančioms šeimoms (vieniems gyvenantiems asmenims) suteiktos piniginės socialinės paramos ketvirtinės bei metinės ataskaitų pildymo tvarkos aprašą.

2. Nustatau, kad savivaldybių administracijos teikia Socialinės apsaugos ir darbo ministerijai (elektroninėje bei popierinėje laikmenose):

2.1. Savivaldybės teritorijoje gyvenančioms šeimoms (vieniems gyvenantiems asmenims) suteiktos piniginės socialinės paramos ketvirtinę ataskaitą pasibaigus kiekvienam kalendorinių metų ketvirčiui iki kito ketvirčio pirmojo mėnesio 20 d.;

2.2. Savivaldybės teritorijoje gyvenančioms šeimoms (vieniems gyvenantiems asmenims) suteiktos piniginės socialinės paramos metinę ataskaitą pasibaigus kalendoriniams metams iki kitų kalendorinių metų sausio 20 d.

3. Laikau netekusiu galios Lietuvos Respublikos socialinės apsaugos ir darbo ministro 2003 m. gruodžio 11 d. įsakymą Nr. A1-195 „Dėl Duomenų apie savivaldybių teritorijose gyvenančioms šeimoms (vieniems gyvenantiems asmenims) suteiktą piniginę socialinę paramą teikimo tvarkos patvirtinimo“ (Žin., 2003, Nr. 119-5443).

4. Įsakymo vykdymo kontrolę pavedu ministerijos sekretorei Violetai Murauskaitei.

SOCIALINĖS APSAUGOS IR DARBO MINISTRĖ	VILIJA BLINKEVIČIŪTĖ

SUDERINTA	Forma patvirtinta

Statistikos departamento	Lietuvos Respublikos socialinės

prie Lietuvos Respublikos Vyriausybės	apsaugos ir darbo ministro

2005 m. vasario 3 d. raštu Nr. (1.7-111)-SD-247	2005 m. vasario 8 d. įsakymu Nr. A1-39

(institucijos/įstaigos pavadinimas, kodas, adresas, telefonas, faksas, el. p. adresas)

_________ METŲ ______ KETVIRČIO SAVIVALDYBĖS TERITORIJOJE GYVENANČIOMS ŠEIMOMS (VIENIEMS GYVENANTIEMS ASMENIMS) SUTEIKTOS PINIGINĖS SOCIALINĖS PARAMOS KETVIRTINĖ ATASKAITA

________________ Nr. _______

(užpildymo data)

Eil. Nr.	Socialinės išmokos pavadinimas	mėn.	mėn.	mėn.	Iš viso per ketvirtį

Asmenys	Šeimos (būstai)	Išlaidos, Lt	Asmenys	Šeimos (būstai)	Išlaidos, Lt	Asmenys	Šeimos (būstai)	Išlaidos, Lt	Asmenys	Šeimos (būstai)	Išlaidos, Lt
I. Išmokos vaikams
1.1.	Vienkartinė išmoka gimus vaikui, iš jų (1.1 = 1.1.1 + 1.1.2)2:
1.1.1.	piniginėmis lėšomis
1.1.2.	suteikta kitais būdais1
1.2.	Išmoka vaikui, iš jų (1.2 = 1. 2.1 + 1.2.2 = 1.2.3 + 1.2.4 + 1.2.5)2:
1.2.1.	piniginėmis lėšomis
1.2.2.	suteikta kitais būdais1
1.2.3.	šeimose, auginančiose 1 vaiką, iš jų (1.2.3 = 1.2.3.1 + 1.2.3.2)2:
1.2.3.1.	vaikams iki 3 m.
1.2.3.2.	vyresniems negu 3 m. vaikams
1.2.4.	šeimose, auginančiose 2 vaikus, iš jų (1.2.4 = 1.2.4.1 + 1.2.4.2)2:
1.2.4.1.	vaikams iki 3 m.
1.2.4.2.	vyresniems negu 3 m. vaikams
1.2.5.	šeimose, auginančiose 3 ir daugiau vaikų, iš jų (1.2.5 = 1.2.5.1 + 1.2.5.2 + 1.2.5.3)2:
1.2.5.1.	vaikams iki 3 m.
1.2.5.2.	vaikams nuo 3 iki 18 m.
1.2.5.3.	besimokantiems vyresniems negu 18 m.
1.3.	Išmoka privalomosios tarnybos kario vaikui, iš jų (1.3 = 1.3.1 + 1.3.2)2:
1.3.1.	piniginėmis lėšomis
1.3.2.	suteikta kitais būdais1
1.4.	Vienkartinė išmoka nėščiai moteriai, iš jų (1.4 = 1.4.1 + 1.4.2)2:
1.4.1.	piniginėmis lėšomis
1.4.2.	suteikta kitais būdais1
1.5.	Iš viso (1.5 = 1.1 + 1.2 + 1.3 + 1.4)2
1.6.	Globos (rūpybos) išmoka, iš jų (1.6 = 1.6.1 + 1.6.2)2:
1.6.1.	asmenims, šeimynoms, nevyriausybinėms globos institucijoms, globojančioms vaikus, iš jų (1.6.1 = 1.6.1.1 + 1.6.1.2)2:
1.6.1.1.	viso dydžio (4 MGL)
1.6.1.2.	sumažinta našlaičių pensijos ir (arba) gaunamų alimentų dydžiu
1.6.2.	besimokantiems asmenims, pasibaigus vaiko globai (rūpybai), iš jų (1.6.2 = 1.6.2.1 + 1.6.2.2)2:
1.6.2.1.	viso dydžio (4 MGL)
1.6.2.2.	sumažinta našlaičių pensijos ir (arba) gaunamų alimentų dydžiu
1.7.	Vienkartinė išmoka būstui įsigyti arba įsikurti, iš jų (1.7 = 1.7.1 + 1.7.2)2:
1.7.1.	viso dydžio
1.7.2.	mokamų dalimis
1.8.	Iš viso (1.8 = 1.6 + 1.7)2
1.9.	Iš viso (1.9 = 1.5 + 1.8)2
II. Piniginė socialinė parama mažas pajamas gaunančioms šeimoms (vieniems gyvenantiems asmenims)
2.1.	Socialinė pašalpa, iš jų (2.1 = 2.1.1 + 2.1.2)2:
2.1.1.	piniginėmis lėšomis
2.1.2.	paslaugomis3
2.2.	Iš viso (2.2 = 1.5 + 2.1)2
2.3.	Iš viso (2.3 = 1.9 + 2.1)2
2.4.	Būsto šildymo išlaidų ir išlaidų vandeniui kompensacijos, iš jų (2.4 = 2. 4.1 + 2.4.2 + 2.4.3 + 2.4.4)2:
2.4.1.	už išlaidas būstui šildyti (šilumą tiekiant centralizuotai), iš jų (2.4.1 = 2.4.1.1 + 2.4.1.2)2:
2.4.1.1.	piniginėmis lėšomis
2.4.1.2.	pervedant energetinių ir komunalinių paslaugų įmonėms4
2.4.2.	už išlaidas būstui šildyti (kt. energijos ir kuro rūšims), iš jų (2.4.2 = 2.4.2.1 + 2.4.2.2)2:
2.4.2.1.	piniginėmis lėšomis
2.4.2.2.	pervedant energetinių ir komunalinių paslaugų įmonėms4
2.4.3.	už išlaidas šaltam vandeniui ir nuotėkoms, iš jų (2.4.3 = 2.4.3.1 – 2.4.3.2)2:
2.4.3.1.	piniginėmis lėšomis
2.4.3.2.	pervedant energetinių ir komunalinių paslaugų įmonėms4
2.4.4.	už išlaidas karštam vandeniui, iš jų (2.4.4 = 2.4.4.1 + 2.4.4.2)2:
2.4.4.1.	piniginėmis lėšomis
2.4.4.2.	pervedant energetinių ir komunalinių paslaugų įmonėms4
2.5.	Suteikta piniginė socialinė parama iš savivaldybės biudžeto, iš jų (2.5 = 2.5.1 + 2.5.2 + 2.5.3 + 2.5.4 + IE)2:
2.5.1.	Socialinė pašalpa
2.5.2.	Būsto šildymo išlaidų ir išlaidų vandeniui kompensacijos
2.5.3.	Vienkartinė pašalpa socialiai remtiniems asmenims
2.5.4...	Kitos pašalpos (nurodyti pavadinimą bei pobūdį (vienkartinės ar mokamos kas mėnesį))
2.6.	Iš viso (2.6 = 2.1 + 2.5)2
2.7.	Iš viso (2.7 = 2.3 + 2.5)2
III. Parama mirties atveju
3.1.	Laidojimo pašalpa	x	x	x	x
3.2.	Iš viso (3.2 = 2.3 + 2.4 + 3.1)2	x	x	x	x	x	x	x	x
3.3.	Iš viso (3.3 = 2.5 + 3.2)2	x	x	x	x	x	x	x	x

1 Vadovaujantis Išmokų vaikams įstatymo 17 str. 2 dalies 2–9 punktais.

2 Duomenų sumavimo reikalavimus žr. jų pildymo tvarkos aprašo 8 punkte.

3 Vadovaujantis Piniginės socialinės paramos mažas pajamas gaunančioms šeimoms (vieniems gyvenantiems asmenims) įstatymo 18 straipsnio 1 dalimi.

4 Vadovaujantis Piniginės socialinės paramos mažas pajamas gaunančioms šeimoms (vieniems gyvenantiems asmenims) įstatymo 18 straipsnio 4 dalimi.

(savivaldybės administracijos direktorius arba	(parašas)	(vardas ir pavardė)

jo įgalioto asmens pareigų pavadinimas)

Vyr. buhalteris (finansininkas)

(parašas)	(vardas ir pavardė)

(rengėjo pareigų pavadinimas, vardas ir pavardė, tel. Nr. su kodu, el. pašto adresas)

______________

SUDERINTA	Forma patvirtinta

Statistikos departamento	Lietuvos Respublikos socialinės

prie Lietuvos Respublikos Vyriausybės	apsaugos ir darbo ministro

2005 m. vasario 3 d. raštu Nr. (1.7-111)-SD-247	2005m. vasario 8 d. įsakymu Nr. A1-39

(institucijos/įstaigos pavadinimas, kodas, adresas, telefonas, faksas, el. p. adresas)

_________ METŲ SAVIVALDYBĖS TERITORIJOJE GYVENANČIOMS ŠEIMOMS (VIENIEMS GYVENANTIEMS ASMENIMS) SUTEIKTOS PINIGINĖS SOCIALINĖS PARAMOS METINĖ ATASKAITA

________________ Nr. _______

(užpildymo data)

Eil. Nr.	Socialinės išmokos pavadinimas	Asmenys	Šeimos (būstai)	Išlaidos, Lt
I. Išmokos vaikams
1.1.	Vienkartinė išmoka gimus vaikui, iš jų (1.1 = 1.1.1 + 1.1.2)2:
1.1.1.	piniginėmis lėšomis
1.1.2.	suteikta kitais būdais1
1.2.	Išmoka vaikui, iš jų (1.2 = 1.2.1 + 1.2.2) ir (1.2 = 1.2.3 + 1.2.4 + 1.2.5)2:
1.2.1.	piniginėmis lėšomis
1.2.2.	suteikta kitais būdais1
1.2.3.	šeimose, auginančiose 1 vaiką, iš jų (1.2.3 = 1.2.3.1 + 1.2.3.2)2:
1.2.3.1.	vaikams iki 3 m.
1.2.3.2.	vyresniems negu 3 m. vaikams
1.2.4.	šeimose, auginančiose 2 vaikus, iš jų (1.2.4 = 1.2.4.1 + 1.2.4.2)2:
1.2.4.1.	vaikams iki 3 m.
1.2.4.2.	vyresniems negu 3 m. vaikams
1.2.5.	šeimose, auginančiose 3 ir daugiau vaikų, iš jų (1.2.5 = 1.2.5.1 + 1.2.5.2 + 1.2.5.3)2:
1.2.5.1.	vaikams iki 3 m.
1.2.5.2.	vaikams nuo 3 iki 18 m.
1.2.5.3.	besimokantiems vyresniems negu 18 m.
1.3.	Išmoka privalomosios tarnybos kario vaikui, iš jų (1.3 = 1.3.1 + 1.3.2)2:
1.3.1.	piniginėmis lėšomis
1.3.2.	suteikta kitais būdais1
1.4.	Vienkartinė išmoka nėščiai moteriai, iš jų (1.4 = 1.4.1 + 1. 4.2)2:
1.4.1.	piniginėmis lėšomis
1.4.2.	suteikta kitais būdais1
1.5.	Iš viso (1.5 = 1.1 + 1.2 + 1.3 + 1.4)2
1.6.	Globos (rūpybos) išmoka, iš jų (1.6 = 1.6.1 + 1.6.2)2:
1.6.1.	asmenims, šeimynoms, nevyriausybinėms globos institucijoms, globojančioms vaikus, iš jų (1.6.1 = 1.6.1.1 + 1.6.1.2)2:
1.6.1.1.	viso dydžio (4 MGL)
1.6.1.2.	sumažinta našlaičių pensijos ir (arba) gaunamų alimentų dydžiu
1.6.2.	besimokantiems asmenims, pasibaigus vaiko globai (rūpybai), iš jų (1.6.2 = 1.6.2.1 + 1.6.2.2)2:
1.6.2.1.	viso dydžio (4 MGL)
1.6.2.2.	sumažinta našlaičių pensijos ir (arba) gaunamų alimentų dydžiu
1.7.	Vienkartinė išmoka būstui įsigyti arba įsikurti, iš jų (1.7 = 1.7.1 + 1.7.2)2:

1.7.1.	viso dydžio
1.7.2.	mokama dalimis
1.8.	Iš viso (1.8 = 1.6 + 1.7)2
1.9.	Iš viso (1.9 = 1.5 + 1.8)2
II. Piniginė socialinė parama mažas pajamas gaunančioms šeimoms (vieniems gyvenantiems asmenims)
2.1.	Socialinė pašalpa, iš jų (2.1 = 2.1.1 + 2.1.2)2:
2.1.1.	piniginėmis lėšomis
2.1.2.	paslaugomis3
2.2.	Iš viso (2.2 = 1.5 + 2.1)2
2.3.	Iš viso (2.3 = 1.9 + 2.1)2
2.4.	Būsto šildymo išlaidų ir išlaidų vandeniui kompensacijos, iš jų (2.4 = 2.4.1 + 2.4.2 + 2.4.3 + 2. 4.4)2:
2.4.1.	už išlaidas būstui šildyti (šilumą tiekiant centralizuotai), iš jų (2.4.1 = 2.4.1.1 + 2.4.1.2)2:
2.4.1.1.	piniginėmis lėšomis
2.4.1.2.	pervedant energetinių ir komunalinių paslaugų įmonėms4
2.4.2.	už išlaidas būstui šildyti (kt. energijos ir kuro rūšims), iš jų (2.4.2 = 2.4.2.1 + 2.4.2.2)2:
2.4.2.1.	piniginėmis lėšomis
2.4.2.2.	pervedant energetinių ir komunalinių paslaugų įmonėms4
2.4.3.	už išlaidas šaltam vandeniui ir nuotėkoms, iš jų (2.4.3 = 2.4.3.1 + 2.4.3.2)2:
2.4.3.1.	piniginėmis lėšomis
2.4.3.2.	pervedant energetinių ir komunalinių paslaugų įmonėms4
2.4.4.	už išlaidas karštam vandeniui, iš jų (2.4.4 = 2.4.4.1 + 2.4.4.2)2:
2.4.4.1.	piniginėmis lėšomis
2.4.4.2.	pervedant energetinių ir komunalinių paslaugų įmonėms4
2.5.	Suteikta piniginė socialinė parama iš savivaldybės biudžeto, iš jų (2.5 = 2.5.1 + 2.5.2 + 2.5.3 + 2. 5.4 + IE)2:
2.5.1.	Socialinė pašalpa
2.5.2.	Būsto šildymo išlaidų ir išlaidų vandeniui kompensacijos
2.5.3.	Vienkartinė pašalpa socialiai remtiniems asmenims
2.5.4...	Kitos pašalpos (nurodyti |pavadinimą bei pobūdį |(vienkartinės ar mokamos kas |mėnesį))
2.6.	Iš viso (2.6 = 2.1 + 2.5)2
2.7.	Iš viso (2.7 = 2.3 + 2.5)2
III. Parama mirties atveju
3.1.	Laidojimo pašalpa	x
3.2.	Iš viso (3.2 = 2.3 + 2.4 + 3.1)2	x	x
3.3.	Iš viso (3.3 = 2.5 + 3.2)2	x	x
IV. Išmokų (pašalpų, kompensacijų) administravimas bei teikimas
4.1.	Administravimo bei teikimo išlaidos, iš jų (4.1 = 4.1.1 + 4. 1.2 + 4.1.3 + 4.1.4 + 4.1.5)5:	x	x
4.1.1.	Darbo užmokestis	x	x
4.1.2.	Socialinio draudimo įmokos	x	x
4.1.3.	Prekių ir paslaugų naudojimas	x	x
4.1.4.	Kitos išlaidos (einamiesiems tikslams)	x	x
4.1.5.	Materialiojo ir nematerialiojo turto įsigijimo išlaidos (kompiuteriai, programinė įranga, kitas turtas)	x	x

1 Vadovaujantis Išmokų vaikams įstatymo 17 str. 2 dalies 2-9 punktais.

2 Duomenų sumavimo reikalavimus žr. jų pildymo tvarkos aprašo 8 punkte.

3 Vadovaujantis Piniginės socialinės paramos mažas pajamas gaunančioms šeimoms (vieniems gyvenantiems asmenims) įstatymo 18 straipsnio 1 dalimi.

4 Vadovaujantis Piniginės socialinės paramos mažas pajamas gaunančioms šeimoms (vieniems gyvenantiems asmenims) įstatymo 18 straipsnio 4 dalimi.

5 Išlaidos klasifikuojamos pagal Lietuvos Respublikos finansų ministro įsakymą Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“ (Žin., 2003, Nr. 69-3135).

(savivaldybės administracijos direktorius arba	(parašas)	(vardas ir pavardė)

jo įgalioto asmens pareigų pavadinimas)

Vyr. buhalteris (finansininkas)

(parašas)	(vardas ir pavardė)

(rengėjo pareigų pavadinimas, vardas ir pavardė, tel. Nr. su kodu, el. pašto adresas)

______________

PATVIRTINTA

Lietuvos Respublikos socialinės

apsaugos ir darbo ministro

2005 m. vasario 8 d. įsakymu Nr. A1-39

Savivaldybės teritorijoje gyvenančioms šeimoms (vieniems gyvenantiems asmenims) suteiktos piniginės socialinės paramos ketvirtinės bei metinės ataskaitų pildymo tvarkos APRAŠAS

I. Bendrosios nuostatos

1. Šis tvarkos aprašas nustato ketvirtinės bei metinės ataskaitų pildymą.

2. Ataskaitose pateikiami duomenys apie socialines išmokas bei kompensacijas, nustatytas Lietuvos Respublikos išmokų vaikams įstatymo (Žin., 1994, Nr. 89-1706; 2004, Nr. 88-3208), Lietuvos Respublikos piniginės socialinės paramos mažas pajamas gaunančioms šeimoms (vieniems gyvenantiems asmenims) įstatymo (Žin., 2003, Nr. 73-3352), Lietuvos Respublikos įstatymo „Dėl paramos mirties atveju“ (Žin., 1993, Nr. 73-1371), bei duomenys apie savivaldybių nustatyta tvarka suteiktą piniginę socialinę paramą iš savivaldybių biudžetų (toliau – socialinės išmokos).

II. statistinių rodiklių apibrėžimas, jų apskaita ir sumavimas

3. Duomenys apie socialines išmokas pateikiami už kiekvieną ketvirtį bei metus.

4. Duomenys apskaitomi ir nurodomi tą mėnesį, kurį socialinės išmokos buvo išmokėtos, nepriklausomai nuo to, ar tai sutampa su socialinės išmokos paskyrimo mėnesiu. Pavyzdžiui, trims mėnesiams socialinė pašalpa buvo paskirta kovo mėnesį. Duomenys apskaitomi ir nurodomi tą mėnesį, kurį socialinė pašalpa buvo išmokėta, t. y. kovo mėn., balandžio mėn. ir gegužės mėnesiais.

5. Apie kiekvieną ketvirtinėje bei metinėje ataskaitose nurodytą socialinę išmoką pateikiami šie duomenys nurodytais vienetais:

5.1. asmenų skaičius – žmonėmis. Asmuo – tai vaikas ar suaugęs asmuo, kuriam skirta socialinė išmoka;

5.2. šeimų bei vienų gyvenančių asmenų (būstų) skaičius (toliau – šeimų (būstų) skaičius) – vienetais. Apskaitomos šeimos, kurioms išmokėtos socialinės išmokos. Ne šeimų, o būstų skaičius nurodomas teikiant duomenis apie būsto šildymo išlaidų ir išlaidų vandeniui kompensacijas. Būstų skaičius atitinka kompensacijų, skirtų būstams, kuriuose suteiktos šildymo (vandens tiekimo) paslaugos apmokamos pagal vieną sąskaitą (atsiskaitomąją knygelę), skaičių. Būstų skaičius gali nesutapti su šeimų skaičiumi, kadangi tais atvejais, kai viename būste gyvena daugiau kaip viena šeima ir šios šeimos atsiskaito pagal vieną sąskaitą (atsiskaitomąją knygelę), kompensacija yra skiriama ne kiekvienai šeimai atskirai, o viena kompensacija būstą, kaip gyvenamąją vietą, deklaravusioms šeimoms;

5.3. išlaidos socialinėms išmokoms – litais (suapvalinus iki sveiko skaičiaus).

6. Tiek asmuo, tiek šeima (būstas) apskaitomi kaip vienas socialinės išmokos gavėjas nepriklausomai nuo:

6.1. gautų socialinių išmokų skaičiaus. Pavyzdžiui, šeimai balandžio mėn. buvo išmokėtos išmokos 2 vaikams už sausio mėn., vasario mėn., kovo mėn. ir balandžio mėnesį. Pateikiant duomenis apie balandžio mėn. šiai šeimai išmokėtą išmoką vaikui, nurodoma: 2 vaikai ir 1 šeima;

6.2. asmenims atskirai paskirtų tos pačios rūšies socialinių išmokų skaičiaus. Pavyzdžiui, dviem įregistravusiems santuoką našlaičiams skiriamos 2 vienkartinės išmokos būstui įsigyti ar įsikurti. Tačiau šeima turi būti apskaitoma kaip viena abiejų vienkartinių išmokų gavėja. Pateikiant duomenis apie šią išmoką, nurodoma: 2 asmenys ir 1 šeima;

6.3. socialinių išmokų gavimo laikotarpio (mėnuo, ketvirtis, metai). Pavyzdžiui, šeimai 2005 metais kiekvieną mėnesį buvo mokama išmoka 2 vaikams. Pateikiant metinius duomenis apie 2005 metais šiai šeimai išmokėtą išmoką vaikui, nurodoma: 2 vaikai ir 1 šeima. Arba, pavyzdžiui, 5 asmenų šeimai buvo mokama socialinė pašalpa pirmą metų ketvirtį. Po to šeima du ketvirčius nesikreipė šios pašalpos. Tačiau ketvirtą ketvirtį buvo mokama iš naujo paskirta socialinė pašalpa, t. y. pašalpa buvo paskirta 2 kartus tais pačiais metais, tačiau ne 2 gavėjams, o vienam – tai pačiai šeimai. Pateikiant metinius duomenis apie 2005 metais šiai šeimai išmokėtą socialinę pašalpą, nurodoma: 5 asmenys ir 1 šeima;

6.4. gautų socialinių išmokų rūšių. Pavyzdžiui, 5 asmenų šeima, auginanti vaikus, gali gauti išmoką vaikui ir socialinę pašalpą. Taigi realiai šeima gauna 2 socialines išmokas, tačiau sumuojant, kiek iš viso asmenų bei šeimų gavo įvairias socialines išmokas, tiek asmuo, tiek šeima apskaitomi kaip vienas dviejų socialinių išmokų gavėjas, ir ataskaitoje nurodoma: 5 asmenys bei 1 šeima.

7. Išlaidos apskaitomos ir nurodomos kaip kasinės išlaidos nustatyto dydžio socialinėms išmokoms išmokėti. Išimtis taikoma nurodant duomenis apie išlaidas būsto šildymo išlaidų ir išlaidų vandeniui kompensacijoms, kurios apskaitomos kaip faktinės išlaidos tą mėnesį gyventojams suteiktoms kompensacijoms (žr. 21 punktą). Į išlaidas neįskaitomos socialinių išmokų administravimo bei teikimo išlaidos (žr. 30 punktą).

8. Duomenų apie socialines išmokas sumavimas pagal jų rūšis ir laikotarpius:

8.1. sumuotinos tik išlaidos socialinėms išmokoms pagal skirtingas jų rūšis ir už skirtingus laikotarpius (mėnesį, ketvirtį, metus). Pavyzdžiui, galima pasakyti, kokio dydžio buvo išlaidos vienos, kelių ar visų rūšių socialinėms išmokoms išmokėti per ketvirtį, metus ar kitą laikotarpį;

8.2. asmenų skaičius bei šeimų (būstų) skaičius negali būti tiesiogiai sumuojamas nei pagal atskiras socialinių išmokų rūšis, nei už skirtingus laikotarpius. Priešingu atveju tie patys gavėjai būtų klaidingai pakartotinai apskaitomi: kelis kartus – kaip gaunantys socialines išmokas skirtingais laikotarpiais ir kelis kartus – kaip gaunantys daugiau nei vieną socialinę išmoką (žr. asmens bei šeimos (būsto), kaip vieno socialinės išmokos gavėjo, apibrėžimą 6 punkte).

III. KETVIRTINĖS bei metinės ATASKAITų lentelių atskirų eilučių pildymas

9. Duomenys apie vienkartinę išmoką gimus vaikui (ketvirtinės bei metinės ataskaitų lentelių (toliau – lentelių) 1.1 eilutė)) apskaitomi taip:

9.1. išmoka vienkartinė, todėl duomenys apie šią išmoką apskaitomi tik vieną kartą tą mėnesį, kurį ji išmokama, ir per visą ataskaitinį laikotarpį (ketvirtį, metus), į kurį įeina;

9.2. šeimų, gavusių išmokas, skaičius per ataskaitinį laikotarpį (ketvirtį, metus) nesumuojamas, jeigu viena ir ta pati šeima gavo išmokas skirtingu metu. Pavyzdžiui, sausio mėnesį 3 šeimoms išmokėtos vienkartinės išmokos gimus 4 vaikams (vienu atveju, gimus dvynukams); vasario mėnesį dar gimus 4 vaikams, vienkartinės išmokos išmokėtos 4 kitoms šeimoms; kovo mėnesį 3 kitoms šeimoms išmokėtos vienkartinės išmokos gimus 3 vaikams. Per ketvirtį apskaitoma 11 vaikų, 10 šeimų ir išlaidos lygios nustatytam išmokos dydžiui litais padaugintam iš 11. Per antrą ir trečią ketvirčius apskaitoma po 10 vaikų ir 10 šeimų. Tačiau ketvirtą ketvirtį iš 10 šeimų viena pateikia prašymą antrą kartą šiais metais (pirmas kūdikis gimė sausį, antras – gruodį). Kadangi ši šeima jau buvo apskaityta, ji antrą kartą neapskaitoma. Pateikiant metinę ataskaitą, nurodoma: 41 vaikas ir 39 šeimos;

9.3. lentelių eilučių tarpusavio priklausomybė: 1.1 = 1.1.1 + 1.1.2. Duomenys apie išmokas išskiriami, jeigu jos buvo suteiktos ne tik piniginėmis lėšomis, bet ir kitais būdais, nustatytais Išmokų vaikams įstatymo 17 str. 2 dalies 2–9 punktuose (maisto produktais, vaikams būtinomis prekėmis ir kt.).

10. Duomenys apie išmoką vaikui (lentelių 1.2 eilutė) apskaitomi taip:

10.1. išmoka periodinė, todėl duomenys apie šią išmoką apskaitomi kiekvieną mėnesį, kurį ji išmokama, ir per visą ataskaitinį laikotarpį (ketvirtį, metus), į kurį įeina;

10.2. jeigu viena ir ta pati šeima gauna išmokas ilgiau negu metus, duomenys apie šią šeimą perkeliami į kitų metų apskaitą. Pavyzdžiui, 2004 metų liepos mėn. 4 metų vaikui paskirta išmoka, kol jam sueis 7 metai. Duomenys apie išmoką vaikui apskaitomi 2004 m. trečio ir ketvirto ketvirčių bei 2004 metų ataskaitose, o taip pat 2005, 2006 ir 2007 metų ataskaitose;

10.3. lentelių eilučių tarpusavio priklausomybė: 1.2 = 1.2.1 + 1.2.2. Duomenys apie išmokas išskiriami, jeigu jos buvo suteiktos ne tik piniginėmis lėšomis, bet ir kitais būdais, nustatytais Išmokų vaikams įstatymo 17 str. 2 dalies 2–9 punktuose (maisto produktais, vaikams būtinomis prekėmis ir kt.);

10.4. lentelių eilučių tarpusavio priklausomybė: 1.2 = 1.2.3 + 1.2.4 + 1.2.5, kur 1.2.3 = 1.2.3.1 + 1.2.3.2, o 1.2.4 = 1.2.4.1 + 1.2.4.2, o 1.2.5 = 1.2.5.1 + 1.2.5.2 + 1.2.5.3:

10.4.1. kai vaikas 3 metų sulaukia mėnesio eigoje, tą mėnesį išmoka apskaitoma kaip išmoka vaikui iki 3 metų, o nuo kito mėnesio išmoka šiam vaikui apskaitoma kaip išmoka vaikui nuo 3 iki 18 metų. Analogiškai išmoka apskaitoma, kai tą mėnesį šeimoje, auginančioje 3 ir daugiau vaikų, vaikas sulaukia 18 metų, ir išmokos mokėjimas jam tęsiamas, kol mokosi (lentelių 1.2.5.3 eilutė);

10.4.2. kai tą mėnesį šeimai paskiriama išmoka trečiam vaikui, nuo to mėnesio išmoka apskaitoma kaip šeimai, auginančiai 3 vaikus. Pavyzdžiui, rugpjūčio mėn. 22 d. šeimai, gaunančiai išmokas už 2 vaikus, paskiriama išmoka trečiam vaikui. Tokiu atveju ši šeima rugpjūčio mėn. apskaitoma kaip gaunanti išmokas už 3 vaikus, t. y. lentelių 1.2.5 eilutėje.

11. Duomenys apie išmoką privalomosios tarnybos kario vaikui (lentelių 1.3 eilutė) apskaitomi vadovaujantis 10 punkte nustatyta tvarka.

12. Duomenys apie vienkartinę išmoką nėščiai moteriai (lentelių 1.4 eilutė) apskaitomi vadovaujantis 9 punkte nustatyta tvarka.

13. „Iš viso“ (lentelių 1.5 eilutė). Atliekamas 1.1, 1.2, 1.3 ir 1.4 eilutėse nurodytų duomenų sumavimas vadovaujantis 8 punkte nustatyta tvarka.

14. Duomenys apie globos (rūpybos) išmoką (lentelių 1.6 eilutė) apskaitomi vadovaujantis 10 punkte nustatyta tvarka. Lentelių eilučių tarpusavio priklausomybė: 1.6 = 1.6.1 + 1.6.2, kur 1.6.1 = 1.6.1.1 + 1.6.1.2, o 1.6.2 = 1.6.2.1 + 1.6.2.2. Lentelių 1.6.1 eilutėje apskaitomi duomenys apie globos (rūpybos) išmoką, kuri mokama vaikams jų globos (rūpybos) laikotarpiu, o 1.6.2 eilutėje – besimokantiems asmenims, pasibaigus jų globai (rūpybai).

15. Vienkartinė išmoka būstui įsigyti arba įsikurti (lentelių 1.7 eilutė). Lentelių eilučių tarpusavio priklausomybė: 1.7 = 1.7.1 + 1.7.2. Kai vieną kartą vienam asmeniui išmokama viso dydžio išmoka, duomenys apie ją apskaitomi vadovaujantis 9 punkte nustatyta tvarka. Tačiau ši išmoka gali būti išmokama dalimis, todėl atskirai apskaitomi duomenys apie viso dydžio ir dalimis išmokamas išmokas. Duomenys apie dalimis išmokamas išmokas apskaitomi vadovaujantis 10 punkte nustatyta tvarka.

16. „Iš viso“ (lentelių 1.8 eilutė). Atliekamas 1.6 ir 1.7 eilutėse nurodytų duomenų sumavimas vadovaujantis 8 punkte nustatyta tvarka.

17. „Iš viso“ (lentelių 1.9 eilutė). Atliekamas 1.5 ir 1.8 eilutėse nurodytų duomenų sumavimas vadovaujantis 8 punkte nustatyta tvarka.

18. Duomenys apie socialinę pašalpą (lentelių 2.1 eilutė) apskaitomi vadovaujantis 10 punkte nustatyta tvarka. Lentelių eilučių tarpusavio priklausomybė: 2.1 = 2.1.1 + 2.1.2. Duomenys apie socialinę pašalpą išskiriami, kai ji teikiama abiem Lietuvos Respublikos piniginės socialinės paramos mažas pajamas gaunančioms šeimoms (vieniems gyvenantiems asmenims) įstatymo 18 straipsnio 1 dalyje nustatytais būdais: piniginėmis lėšomis ir paslaugomis.

19. „Iš viso“ (lentelių 2.2 eilutė). Atliekamas 1.5 ir 2.1 eilutėse nurodytų duomenų sumavimas vadovaujantis 8 punkte nustatyta tvarka.

20. „Iš viso“ (lentelių 2.3 eilutė). Atliekamas 1.9 ir 2.1 eilutėse nurodytų duomenų sumavimas vadovaujantis 8 punkte nustatyta tvarka.

21. Būsto šildymo išlaidų ir išlaidų vandeniui kompensacijos (lentelių 2.4 eilutė):

21.1. duomenys apie kas mėnesį mokamas kompensacijas apskaitomi vadovaujantis 10 punkte nustatyta tvarka, o apie išmokėtas vienkartines kompensacijas visam šildymo sezonui (pavyzdžiui, už išlaidas šildymui kietu kuru ar kt.) – 9 punkte nustatyta tvarka. Pavyzdžiui, 3 asmenų šeimai 2005 m. sausio mėn. visam šildymo sezonui išmokėta vienkartinė būsto šildymo išlaidų kompensacija kietam kurui įsigyti už 2004 m. spalio, lapkričio ir gruodžio mėn. bei 2005 m. sausio, vasario ir kovo mėnesius, o 5 asmenų šeimai už 2005 m. sausio mėn. išmokėta paskirta kas mėnesį mokėti būsto šildymo išlaidų kompensacija. Pateikiant duomenis apie 2005 m. sausio mėn. šioms šeimoms (būstams) išmokėtas kompensacijas, lentelių 2.4.2 eilutėje nurodoma: 8 asmenys ir 2 šeimos (būstai);

21.2. tais atvejais, kai kompensacijos gyventojams skiriamos ne piniginėmis lėšomis, o apmokamos lėšas pervedant energetinių ir komunalinių paslaugų įmonėms, duomenys apie kompensacijas apkaitomi tą mėnesį, kurį gyventojams jos buvo suteiktos, t. y. nepriklausomai nuo to, kad už kompensacijas savivaldybė įmonei apmokėjo vėliau. Pavyzdžiui, 2005 m. sausio mėn. 5 asmenų šeimai kompensuotos būsto šildymo išlaidos už 2004 m. lapkričio, gruodžio ir sausio mėn., 2005 m. vasario mėn. – už 2005 m. vasarį. Savivaldybė komunalinių paslaugų įmonei išlaidas už šias kompensacijas apmokėjo 2005 m. kovo mėnesį. Ataskaitoje pateikiant duomenis apie šiai šeimai (būstui) suteiktas kompensacijas, 2005 m. sausio mėn. nurodoma 5 asmenys ir 1 šeima (būstas), taip pat ir 2005 m. vasario mėn. – 5 asmenys ir 1 šeima (būstas);

21.3. lentelių eilučių tarpusavio priklausomybė: 2.4 = 2.4.1 + 2.4.2 + 2.4.3 + 2.4.4. Pateikiant duomenis atliekamas skirtingų kompensacijų rūšių duomenų sumavimas vadovaujantis 8 punkte nustatyta tvarka;

21.4. lentelių eilučių tarpusavio priklausomybės:

2.4.1 = 2.4.1.1 + 2.4.1.2;

2.4.2 = 2.4.2.1 + 2.4.2.2;

2.4.3 = 2.4.3.1 + 2.4.3.2;

2.4.4 = 2.4.4.1 + 2.4.4.2.

Duomenys apie kompensacijas išskiriami, kai jos teikiamos abiem Lietuvos Respublikos piniginės socialinės paramos mažas pajamas gaunančioms šeimoms (vieniems gyvenantiems asmenims) įstatymo 18 straipsnio 4 dalyje nustatytais būdais: piniginėmis lėšomis ir apskaičiuotas kompensacijų sumas pervedant energetinių ir komunalinių paslaugų įmonėms.

22. Suteikta piniginė socialinė parama iš savivaldybės biudžeto (lentelių 2.5 eilutė):

22.1. duomenys apie kas mėnesį mokamas socialines išmokas apskaitomi vadovaujantis 10 punkte nustatyta tvarka, o apie vienkartines socialines išmokas – 9 punkte nustatyta tvarka. Pavyzdžiui, sausio mėn. išmokėtos vienkartinės pašalpos 15 asmenims ligos atveju ir 4 šeimoms, auginančioms po 5 vaikus. Pateikiant duomenis apie vienkartines pašalpas socialiai remtiniems asmenims sausio mėn., ataskaitoje nurodoma: 35 asmenys ir 19 šeimų;

22.2. Lentelių eilučių tarpusavio priklausomybė: 2.5 = 2.5.1 + 2.5.2 + 2.5.3 + 2.5.4 +...

Lentelių 2.5.1 ir 2.5.2 eilutėse apskaitomi duomenys apie savivaldybių nustatyta tvarka skirtas socialinę pašalpą bei kompensacijas Lietuvos Respublikos piniginės socialinės paramos mažas pajamas gaunančioms šeimoms (vieniems gyvenantiems asmenims) įstatymo nenustatytais atvejais.

Lentelių 2.5.3 eilutėje vienkartinė pašalpa socialiai remtiniems asmenims – tai savivaldybių nustatyta tvarka piniginėmis lėšomis išmokamos pašalpos ligos, gaisro, stichinės nelaimės atvejais, esant sunkiai materialinei padėčiai, grįžus iš įkalinimo įstaigų ir kt.

Lentelių 2.5.4 eilutėje ir tolimesnėse eilutėse apskaitomos kitos savivaldybių nustatyta tvarka iš savivaldybės biudžeto išmokėtos pašalpos piniginėmis lėšomis.

23. „Iš viso“ (lentelių 2.6 eilutė). Atliekamas 2.1 ir 2.5 eilutėse nurodytų duomenų sumavimas vadovaujantis 8 punkte nustatyta tvarka.

24. „Iš viso“ (lentelių 2.7 eilutė). Atliekamas 2.3 ir 2.5 eilutėse nurodytų duomenų sumavimas vadovaujantis 8 punkte nustatyta tvarka.

25. Laidojimo pašalpa (lentelių 3.1 eilutė). Duomenys apskaitomi vadovaujantis 9 punkte nustatyta tvarka. Asmuo suprantamas kaip mirusysis, kuriam palaidoti išmokama pašalpa.

26. „Iš viso“ (lentelių 3.2 eilutė). Atliekamas išlaidų, nurodytų 2.3, 2.4 ir 3.1 eilutėse, sumavimas vadovaujantis 8 punkte nustatyta tvarka.

27. „Iš viso“ (lentelių 3.3 eilutė). Atliekamas išlaidų, nurodytų 2.5 ir 3.2 eilutėse, sumavimas vadovaujantis 8 punkte nustatyta tvarka.

28. „Iš viso per ketvirtį“ (ketvirtinės ataskaitos lentelės stulpelis). Atliekamas kiekvienos socialinės išmokos kiekvieno mėnesio duomenų sumavimas ir visų kiekvienos socialinės išmokos ketvirtinių duomenų sumavimas vadovaujantis 8 punkte nustatyta tvarka.

29. Metinės ataskaitos metinių duomenų apie socialines išmokas sumavimas atliekamas vadovaujantis 8 punkte nustatyta tvarka.

30. „Administravimo bei teikimo išlaidos“ (metinės ataskaitos lentelės 4.1 eilutė):

30.1. administravimo bei teikimo išlaidos – tai valstybės biudžeto specialios tikslinės dotacijos išlaidos socialinėms išmokoms, nustatytoms 1 punkte nurodytų įstatymų, ir išmokėtoms per ataskaitinius metus, administruoti bei teikti;

30.2. lentelės eilučių tarpusavio priklausomybė: 4.1 = 4.1.1 + 4.1.2 + 4.1.3 + 4.1.4 + 4.1.5. Administravimo išlaidos klasifikuojamos pagal Lietuvos Respublikos finansų ministro įsakymą Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“ (Žin., 2003, Nr. 69-3135).

IV. Duomenų pilnumas ir patikimumas

31. Visi ketvirtinių ir metinių ataskaitų langeliai turi būti užpildyti. Tik tuo atveju, kai kurio nors rodiklio nėra, naudojamas sutartinis ženklas „-“.

32. Ketvirtinėje bei metinėje ataskaitose pateikiami duomenys turi būti tikslūs. Prieš pateikiant duomenis turi būti patikrinama, ar suminės eilutės duomenys atitinka sumuojamų eilučių sumą. Pavyzdžiui, suminėje lentelių 1.2.5 eilutėje „Išmoka vaikui šeimose, auginančiose 3 ir daugiau vaikų“ vaikų skaičius turi būti lygus vaikų iki 3 metų skaičiaus (1.2.5.1 eilutė), vaikų nuo 3 iki 18 metų skaičiaus (1.2.5.2 eilutė) ir besimokančiųjų vyresnių negu 18 metų skaičiaus (1.2.5.3 eilutė) sumai.

33. Paaiškėjus, kad pateikti duomenys pasikeitė, Socialinės apsaugos ir darbo ministerijai pateikiama patikslinta ketvirtinė (metinė) ataskaita. Pavyzdžiui, buvo išmokėta socialinė išmoka, kuri nepriklausė ir vėliau buvo grąžinta.

34. Socialinės apsaugos ir darbo ministerijai teikiamoje ketvirtinėje bei metinėje ataskaitose nurodoma visa informacija apie asmenį, kuris yra atsakingas už galutinės ataskaitos parengimą ir galėtų patikslinti duomenis, jeigu to prireiktų: rengėjo vardas, pavardė, pareigos, telefono numeris (su kodu) bei elektroninio pašto adresas.

35. Ketvirtinę bei metinę ataskaitas pasirašo savivaldybės administracijos direktorius arba jo įgaliotas asmuo ir vyriausiasis buhalteris (finansininkas).

________________